User:Fadzil991/sandbox

PENGENALAN GERAKAN KOPERASI DI MALAYSIA

Gerakan koperasi di Malaysia bermula dengan terdaftarnya Koperasi Kredit Syarikat Bekerjasama-sama Jimat Cermat dan Pinjaman Wang Pekerja-Pekerja Jabatan Pos dan Telekom Berhad, koperasi yang pertama didaftarkan pada 21 Julai 1922. Koperasi tersebut kini dikenali sebagai Koperasi Telekom Malaysia Berhad (KOTAMAS). Koperasi luar bandar yang pertama didaftarkan adalah Syarikat Kampung Tebuk Haji Musa Bekerjasama-sama Dengan Tanggungan Berhad di Parit Buntar, Krian, Perak, yang didaftarkan pada 3 Disember 1923. Gerakan Koperasi di Sarawak bermula pada 3 Mei 1949, manakala di Sabah ianya diperkenalkan mulai tahun 1959. Pada asalnya Undang-undang Koperasi yang berkuatkuasa di Sabah dan Sarawak adalah Ordinan Koperasi 1949 (Cap. 66 of The Laws of Sarawak) dan Ordinan Koperasi No. 3/1958 of Sabah dan kaedah-kaedah yang dibuat di bawahnya, sehinggalah Akta Koperasi 1993 (Act 502) dikuatkuasakan. Gerakan koperasi di Malaysia bergiat aktif dalam pelbagai aktiviti ekonomi; di antaranya seperti kredit, pengguna, pengisaran padi, perumahan, pembangunan tanah, kenderaan dan pengangkutan, pembalakan, kontraktor, perindustrian kecil dan insurans. Di Semenanjung Malaysia, koperasi-koperasi asas tani dan perikanan telah diserahkan penyeliaannya kepada Lembaga Pertubuhan Peladang (LPP) dan Lembaga Kemajuan Ikan Malaysia (LKIM) dalam tahun 1974. Walau bagaimanapun, perkembangan tersebut tidak melibatkan koperasi-koperasi di Sabah dan Sarawak.

SEJARAH GERAKAN KOPERASI DI MALAYSIA Pengenalan Idea berkoperasi mula diperkenalkan oleh Sir Arthur Young di Negeri-negeri Tanah Melayu pada tahun 1907. Masyarakat kurang menerima pada awalnya terutama dari kalangan masyarakat Melayu kerana terdapat unsur-unsur riba dalam urusan pinjam-meminjam yang diperkenalkan. Pada 14 April 1921, En. A. Cavendish telah dihantar ke negara Burma untuk membuat kajian mengenai pergerakan koperasi di negara tersebut. Tarikh-Tarikh Bersejarah Gerakan Koperasi di Malaysia Berikut disenaraikan tarikh-tarikh penting melibatkan pembangunan gerakan koperasi di Malaysia. Tarikh/ Tahun	Turutan Peristiwa 28-06-1922	Undang-undang koperasi pertama Co-operative Societies Enactment 1922 diluluskan hasil daripada kajian dan beberapa perakuan yang dibuat oleh        En. A. Cavendish. 01-07-1922	Pejabat Kemajuan Kerjasama ditubuhkan dan diketuai oleh En. A. Cavendish (Pendaftar Pertama). 21-07-1922	Syarikat Bekerjasama-sama Jimat Cermat dan Pinjam Wang Pekerja-pekerja Jabatan Pos dan Telekom Berhad didaftarkan. 03-12-1923	Syarikat Kampung Tebuk Haji Musa Bekerjasama-sama Dengan Tanggungan Berhad, Parit Buntar, Krian, Perak didaftarkan. 1924	Capt. Noor M. Hashim dilantik sebagai Penolong Pendaftar. (orang melayu pertama) 1935	Enakmen 1922 disemak dan disiar sebagai FMS Cap. 97. 1938	Sebanyak 76 koperasi jenis kredit telah ditubuhkan dengan keanggotaan seramai 30,626 orang dan yuran sebanyak RM6,393,100. 1939	Jumlah koperasi ialah 515 buah. 1941-1945	Pergerakan koperasi tidak aktif akibat Perang Dunia Kedua. 1948	Co-operative Societies Enactment 1922 dimansuhkan dan diganti dengan Co-operative Societies Ordinance 1948. 1949	Sarawak Co-operative Ordinance 1949 diluluskan. 1949	Koperasi Pemborong Malaya (MCWS) ditubuhkan. 1954	Sebanyak 172 koperasi jenis pemasaran telah didaftarkan dengan modal pusingan sebanyak RM10.5 juta. 02-08-1954	Koperasi Insurans se Malaysia (MCIS) telah didaftarkan. 1954	Penubuhan Bank Persatuan Kerjasama. Kemudian ianya bergabung dengan Bank Agung Kampung Bekerjasama Persekutuan Tanah Melayu. Koperasi bank ini kemudiannya dikenali sebagai Bank Kerjasama Rakyat Malaysia Berhad (Bank Rakyat).